ตราประจำพระองค์ในประเทศไทย

ตราประจำพระองค์ เป็นตราสัญลักษณ์ที่แสดงถึงพระบรมวงศานุวงศ์แต่ละพระองค์ โดยจะนำพระปรมาภิไธยย่อหรือพระนามาภิไธยย่อของแต่ละพระองค์ นำตรามาเป็นสัญลักษณ์ขึ้น พร้อมประดับตกแต่งสัญลักษณ์ ด้วยมงกุฎหรือสัญลักษณ์ในรูปแบบต่าง ๆ เพื่อแสดงถึงพระอิสริยยศของแต่ละพระองค์

**ตราสัญลักษณ์พระปรมาภิไธยย่อของพระมหากษัตริย์**

**ตราประจำพระองค์พระนามาภิไธยย่อของพระอัครมเหสี**

**ตราประจำพระองค์พระนามาภิไธยย่อของพระบรมวงศานุวงศ์**

**ตราประจำพระองค์สมเด็จพระสังฆราช**
ตราประจำพระองค์สมเด็จพระสังฆราช จะประกอบด้วย อักษรพระนามอยู่ภายใต้ เศวตฉัตร (ฉัตรขาว) 3 ชั้น สำหรับสมเด็จพระสังฆราชที่เป็นสามัญชน อยู่ภายใต้ฉัตรตาดเหลือง 5 ชั้น สำหรับสมเด็จพระสังฆราชที่ได้รับการสถาปนาที่ สมเด็จพระสังฆราชเจ้า และอยู่ภายใต้เบญจปฎลเศวตฉัตร (ฉัตรขาว 5 ชั้น) ซึ่งเป็นเครื่องประกอบพระอิสริยยศ ของเจ้านายชั้นพระบรมวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ที่ สมเด็จพระมหาสมณเจ้า

**ตราสัญลักษณ์ประจำพระองค์ในวาระพิเศษ**
ตราสัญลักษณ์ในช่วงวาระพิเศษนี้จะปรากฏในช่วงเวลาต่าง ๆ ที่เป็นช่วงเวลาสำคัญของพระมหากษัตริย์ พระราชินี พระราชวงศ์ และ สมเด็จพระสังฆราช พระสนมต่าง ๆ เป็นต้น เช่น วันเฉลิมพระชนมพรรษา วันที่ระลึกวันคล้ายวันพระบรมราชสมภพ วันประสูติ วันที่ระลึกวันคล้ายวันประสูติ และ พิธีสมโภชการขึ้นครองราชย์ครบรอบช่วงเวลาต่าง ๆ วันที่ระลึกบรมราชาภิเษกสมรส และ วันที่ระลึกอภิเษกสมรส วันคล้ายวันสวรรคต สิ้นพระชนม์และทิวงคต

**ตราสัญลักษณ์ประจำพระองค์ในพระอิสริยยศเดิม**

**ตราประจำพระองค์พระมหากษัตริย์**

**ตราประจำพระองค์สมเด็จพระปรมินทรมหาจุฬาลงกรณ์ พระจุฬาลงกรณ์เกล้าเจ้าอยู่หัว**
199x199px
ตราพระประจำพระองค์สมเด็จพระปรมินทรมหาจุฬาลงกรณ์ พระจุฬาลงกรณ์เกล้าเจ้าอยู่หัว เป็นตราพระปรมาภิไธยย่อ ส.พ.ป.ม.จ.๕ (สมเด็จพระปรมินทรมหาจุฬาลงกรณ์ พระจุฬาลงกรณ์เกล้าเจ้าอยู่หัว รัชกาลที่ 5) เป็นตราพระปรมาภิไธยสำหรับพระราชอิสริยยศในช่วงการพระราชพิธีบรมราชาภิเษกครั้งที่ 1 ของพระบาทสมเด็จพระจุลจอมเกล้าเจ้าอยู่หัว โดยหลังจากการบรมราชาภิเษกครั้งที่ 2 ก็ทรงเปลี่ยนไปใช้ตราพระปรมาภิไธยย่อ จ.ป.ร. แต่ตราพระปรมาภิไธยย่อนี้ก็ยังปรากฏการใช้งานในหลายแห่ง เช่น ซุ้มประตูพระราชวังดุสิต ปกแขนของเครื่องแบบทหารกรมทหารราบที่ 1 มหาดเล็กราชวัลลภรักษาพระองค์

**ตราประจำพระองค์พระราชวงศ์**

**ตราประจำพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร**
ตราประจำพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เป็นตราที่มีปรากฏพบทั้งหมดด้วยกัน 3 รูปแบบ มี 2 รูปแบบที่ปรากฏบนพัดรองที่ระลึกที่พระบาทสมเด็จพระจุลจอมเกล้าเจ้าอยู่ทรงโปรดให้สร้างขึ้นในงานฉลองพระชันษาสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร มีทั้งหมดด้วยกัน 2 เล่ม เล่มหนึ่งปักเป็นตราเพชรใต้จุลมงกุฎ อีกเล่มหนึ่งปักเป็นอักษรพระนามาภิไธยย่อ ม.ว. ภายใต้จุลมงกุฎมีหมอนรอง หรือพระเกี้ยว

**ตราประจำพระองค์ ม.ว.**
178x178pxเป็นตราพระนามาภิไธยย่อ ม.ว. (มหาวชิราวุธ) ภายใต้แพรแถบที่มีอักษรย่อว่า ร.จ.บ.ต.ว.ห.จ. (ย่อมาจาก "เราจะบํารุงตระกูลวงศ์ให้เจริญ") อยู่ภายใต้จุลมงกุฎที่มีหมอนรอง หรือพระเกี้ยว เปล่งรัศมีช่อชัยพฤกษ์ โดยมีตราจักรีอยู่บริเวณกึ่งกลางของหมอนรองจุลมงกุฎ หรือพระเกี้ยว อักษรพระนามาภิไธยย่อ "มว" เป็นสีเหลือง ปรากฏพบในพัดรองที่ระลึกงานฉลองพระชันษาสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ครบ 2 รอบ มโรงนักษัตร (24 พรรษา) 1 มกราคม ร.ศ. 123 (พ.ศ. 2447)

**ตราเพชรใต้จุลมงกุฎ**

เป็นตรารูปเพชรเปล่งรัศมี ภายใต้จุลมงกุฎ ปรากฏพบในพัดรองที่ระลึกงานฉลองพระชันษาสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ครบ 2 รอบ มโรงนักษัตร (24 พรรษา) 1 มกราคม ร.ศ. 123 (พ.ศ. 2447)

**ตราประจำพระองค์สมเด็จพระเจ้าลูกยาเธอ เจ้าฟ้าวชิราลงกรณฯ บรมขัตติยราชกุมาร**
framelessตราประจำพระองค์สมเด็จพระเจ้าลูกยาเธอ เจ้าฟ้าวชิราลงกรณฯ บรมขัตติยราชกุมาร เป็นตราพระนามาภิไธยย่อ ว.ก. (วชิราลงกรณ) ภายใต้พระจุลมงกุฎเปล่งรัศมี

**ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร**

**ฉบับก่อนพุทธศักราช 2542**
182x182px
ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (แบบเก่า) ตราประจำพระองค์ฉบับที่ 1 เป็นรูปตราอักษรพระนามาภิไธยย่อ ม.ว.ก. (มหาวชิราลงกรณ) ขัดกันเป็นรูปเพชร ภายใต้พระจุลมงกุฎเปล่งรัศมีสายฟ้า อักษรพระนามาภิไธยย่อ "ม" เป็นสีเขียว "ว" เป็นสีขาว  (หมายถึง สีประจำพระชนมวารตามคติมหาทักษา; วันจันทร์) และ "ก" เป็นสีเหลือง (หมายถึง สีประจำวันคล้ายวันพระบรมราชสมภพของสมเด็จพระบรมชนกนาถ; วันจันทร์)
120px
ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (แบบเก่า) ตราประจำพระองค์ฉบับที่ 2 เป็นรูปตราอักษรพระนามาภิไธยย่อ ม.ว.ก. (มหาวชิราลงกรณ) ขัดกันเป็นรูปเพชรอยู่ภายในกรอบสีน้ำเงิน ซึ่งอยู่ภายในรูปพระเขนยสีเหลืองอีกชั้นหนึ่ง ภายใต้พระจุลมงกุฎเปล่งรัศมีเป็นรูปขนนก และภายใต้รูปทั้งหมดมีแถบแพรอักษรข้อความร.จ.บ.ต.ว.ห.จ. (ย่อมาจาก "เราจะบํารุงตระกูลวงศ์ให้เจริญ") (ตราพระราชลัญจกรในสมเด็จพระบรมโอรสาธิราช สยามมกุฏราชกุมาร แห่งราชอาณาจักรไทย) รูปทั้งหมดประดิษฐานในวงรีสีน้ำเงินของสีทอง

**ฉบับหลังพุทธศักราช 2542**
100px
ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (แบบใหม่) เป็นตราพระนามาภิไธยย่อ ม.ว.ก. (มหาวชิราลงกรณ) ภายใต้ตราประจำราชวงศ์จักรีและพระอนุราชมงกุฎ อักษรพระนามาภิไธยย่อ "ม" เป็นสีเหลือง (หมายถึง สีประจำวันคล้ายวันพระบรมราชสมภพของสมเด็จพระบรมชนกนาถ; วันจันทร์) "ว" เป็นสีขาว  (หมายถึง สีประจำพระชนมวารตามคติมหาทักษา; วันจันทร์) และ "ก" เป็นสีฟ้า (หมายถึง สีประจำวันคล้ายวันพระราชสมภพของสมเด็จพระบรมราชชนนี; วันศุกร์)

**ตราประจำพระองค์ ทูลกระหม่อมหญิงอุบลรัตนราชกัญญา สิริวัฒนาพรรณวดี**
100px
ตราประจำพระองค์ทูลกระหม่อมหญิงอุบลรัตนราชกัญญา สิริวัฒนาพรรณวดี เป็นตราพระนามาภิไธยย่อ อ.ร. (อุบลรัตน) อักษรพระนามาภิไธยย่อ "อร" เป็นสีทอง ล้อมรอบด้วยดอกบัวอันสื่อถึงพระนาม ภายใต้พระชฎามหากฐิน และอุณาโลมเลข ๙ หมายถึง เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ปรากฏในภาพข่าวในพระราชสำนัก พ.ศ. 2537

**ตราประจำพระองค์ พระเจ้าวรวงศ์เธอ พระองค์เจ้าศรีรัศมิ์ พระวรชายาฯ**
100px
ตราประจำพระองค์พระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (ในระหว่างนั้น ทรงดำรงพระอิสริยยศฐานันดรศักดิ์แห่งพระราชวงศ์ ภายหลังทรงลาออกจากฐานันดรศักดิ์แห่งพระราชวงศ์ ปัจจุบันคือ พลตรีหญิง ท่านผู้หญิงศรีรัศมิ์ สุวะดี) เป็นตราพระนามาภิไธยย่อ ศ.ร. (ศรีรัศมิ์) อักษรพระนามาภิไธยย่อ "ศ" เป็นสีแสด (หมายถึง สีประจำวันประสูติ) และ "ร" เป็นสีเหลือง (หมายถึง สีประจำวันคล้ายวันพระบรมราชสมภพของพระราชสวามี)

**ตราประจำพระองค์ พระเจ้าวรวงศ์เธอ พระองค์เจ้าโสมสวลี พระวรชายาฯ**
center
ตราประจำพระองค์พระเจ้าวรวงศ์เธอ พระองค์เจ้าโสมสวลี พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นตราพระนามาภิไธยย่อ ส.ส. (โสมสวลี) อักษรพระนามาภิไธยย่อ "สส" เป็นสีทอง ปรากฏในภาพประทาน

**ตราประจำพระองค์พระเจ้าหลานเธอ พระองค์เจ้าพัชรกิติยาภา**
100px
ตราประจำพระองค์พระเจ้าหลานเธอ พระองค์เจ้าพัชรกิติยาภา เป็นตราพระนามาภิไธยย่อ พ.ภ. (พัชรกิติยาภา) อักษรพระนามาภิไธยย่อ "พ" เป็นสีแสด (หมายถึง สีประจำวันคล้ายวันประสูติ) และ "ภ" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ)

**ตราประจำพระองค์พระเจ้าหลานเธอ พระองค์เจ้าสิริวัณณวรีนารีรัตน์**
100px
ตราประจำพระองค์พระเจ้าหลานเธอ พระองค์เจ้าสิริวัณณวรีนารีรัตน์ เป็นตราพระนามาภิไธยย่อ ส.ร. (สิริวัณณวรีนารีรัตน์) อักษรพระนามาภิไธยย่อ "ส" เป็นสีแสด (หมายถึง สีประจำวันคล้ายวันประสูติ) และ "ร" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ)

**ตราประจำพระองค์พระเจ้าหลานเธอ พระองค์เจ้าทีปังกรรัศมีโชติ**
100px
ตราประจำพระองค์พระเจ้าหลานเธอ พระองค์เจ้าทีปังกรรัศมีโชติ เป็นตราพระนามาภิไธยย่อ ท.ป. (ทีปังกรรัศมีโชติ) อักษรพระนามาภิไธยย่อ "ท" เป็นสีฟ้า (หมายถึง สีประจำวันคล้ายวันประสูติ) และ "ป" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ)

**ตราประจำพระองค์สมเด็จพระสังฆราช**

**ตราประจำพระองค์สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (วาสน์ วาสโน)**
227x227px
ตราประจำพระองค์สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (วาสน์ วาสโน) เป็นตราพระนามย่อ ว.ว.น. ภายใต้เศวตฉัตร 3 ชั้น- อักษร "ว" ตัวแรก มาจากพระนาม “วาสน์” เป็นสีเหลือง - อักษร "ว" ตัวที่สอง มาจากฉายา “วาสโน” เป็นสีแดง - อักษร "น" มาจากพระชาติภูมิเดิม ที่ประสูติมาในสกุล “นิลประภา” เป็นสีเขียว 

**ตราประจำพระองค์สมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน)**
227x227px
ตราประจำพระองค์สมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน) เป็นตราพระนามย่อ ญ.ส.ส. ภายใต้เศวตฉัตร 3 ชั้น
*อักษร "ญ" มาจากพระนาม “สมเด็จพระญาณสังวร” พระราชทินนามขณะทรงดำรงตำแหน่งพระสมณศักดิ์สมเด็จพระสังฆราช ซึ่งได้รับพระราชทานใช้เป็นกรณีพิเศษ เป็นสีฟ้า (ผงคราม) ซึ่งเป็นสีประจำวันประสูติ (วันศุกร์) - อักษร "ส" ตัวแรก มาจาก “สมเด็จพระสังฆราช” เป็นสีเหลือง หมายความว่า ทรงเป็นสกลมหาสังฆปริณายก องค์ประมุขแห่งคณะสงฆ์- อักษร "ส" ตัวที่สอง มาจาก “สกลมหาสังฆปริณายก” เป็นสีขาว หมายความว่าทรงบริสุทธิ์วิเศษเป็นศรีศุภมงคลในพระบวรพุทธศาสนา

**ตราประจำพระองค์ที่ใช้สัญลักษณ์ร่วมกัน**

**ตราประจำพระองค์ อ.ด.**
161x161px
ตราประจำพระองค์ที่ใช้ร่วมกันของพระเจ้าอินทวิชยานนท์ และเจ้าดารารัศมี พระราชชายา เป็นอักษร อ.ด. (อินทวิชยานนท์ ดารารัศมี) ไขว้กัน โดยปรากฏตรานี้ในสิ่งของอันเกี่ยวเนื่องด้วยเจ้าดารารัศมี

**ตราประจำพระองค์ จ.ต.ร.ส.**
frameless
ตราประจำพระองค์ที่ใช้ร่วมกันของสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์ และ หม่อมราชวงศ์สว่าง จักรพันธุ์ ชายา เป็นอักษร จ.ต.ร.ส. (จาตุรนต์ สว่าง) ไขว้กันภายใต้พระชฎาไม่มีกรรเจียกจร

**ตราประจำพระองค์ MVS สีม่วง**
ตราประจำพระองค์ที่ใช้ร่วมกันของพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เป็นอักษรพระนามาภิไธยย่อ MVS ประดิษฐานภายใต้พระอนุราชมงกุฎ (ปัจจุบันคือ พระมหาพิชัยมงกุฎ) อักษรพระนามาภิไธยย่อ MVS ย่อเป็นภาษาอังกฤษได้ว่า "Maha Vajiralongkorn Suthida" โดยมีความหมายในภาษาไทยว่า "มหาวชิราลงกรณ สุทิดา" โดย "MV" เป็นสีเหลือง (หมายถึง สีประจำวันคล้ายพระบรมราชสมภพของพระบาทสมเด็จพระวชิรเกล้าเจ้าอยู่หัว) และ "S" เป็นสีม่วง (หมายถึง สีประจำวันคล้ายวันพระราชสมภพของสมเด็จพระนางเจ้าสุทิดา พัชรสุธาพิมลลักษณ พระบรมราชินี) ซึ่งสื่อถึงอักษรพระนามาภิไธยที่ใช้ร่วมกับพระบาทสมเด็จพระวชิรเกล้าเจ้าอยู่หัว โดยตราสัญลักษณ์จะมีอยู่สองแบบด้วยกัน คือ
แบบที่ 1 ตราสัญลักษณ์ MVS มีตราจักรีภายใต้พระอนุราชมงกุฎ
224x224px
เป็นตราที่ใช้ร่วมกันในขณะที่พระบาทสมเด็จพระวชิรเกล้าเจ้าอยู่หัว ทรงดำรงพระราชอิสริยยศเป็น "สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร" และสมเด็จพระนางเจ้าสุทิดา พัชรสุธาพิมลลักษณ พระบรมราชินี ครั้งยังทรงเป็น "พลตรีหญิง สุทิดา วชิราลงกรณ์ ณ อยุธยา" โดยเริ่มปรากฏใช้ครั้งแรกในปี พ.ศ. 2557 โดยส่วนมากจะเห็นตราสัญลักษณ์ดังกล่าวปรากฏอยู่บนพวงมาลาหลวงสีม่วง ซึ่งพระราชทานในงานพระราชทานเพลิงศพ และยังมีปรากฏอยู่บนเอกสารข้อความต่าง ๆ เช่นข้อความของสมเด็จพระบรมโอรสาธิราชฯ สยามมกุฎราชกุมาร ที่แสดงความขอบคุณแก่ประชาชนชาวไทยที่เข้าร่วมกิจกรรม Bike for Mom ลงวันที่ 16 สิงหาคม 2558 เป็นต้น
แบบที่ 2 ตราสัญลักษณ์ MVS มีเลข 10 ภายใต้พระมหาพิชัยมงกุฎ
224x224px
เป็นตราที่ใช้ร่วมกันในขณะที่พระบาทสมเด็จพระวชิรเกล้าเจ้าอยู่หัว ทรงดำรงพระราชอิสริยยศเป็น "สมเด็จพระเจ้าอยู่หัวมหาวชิราลงกรณ บดินทรเทพยวรางกูร" จนถึงเวลาก่อนการประกอบพระราชพิธีบรมราชาภิเษก เป็น "พระบาทสมเด็จพระวชิรเกล้าเจ้าอยู่หัว" ในปัจจุบัน และสมเด็จพระนางเจ้าสุทิดา พัชรสุธาพิมลลักษณ พระบรมราชินี ครั้งทรงเป็น "พลเอกหญิง สุทิดา วชิราลงกรณ์ ณ อยุธยา" จนถึงเวลาก่อนการประกาศสถาปนาเฉลิมพระเกียรติยศเป็น "สมเด็จพระนางเจ้าสุทิดา พัชรสุธาพิมลลักษณ พระบรมราชินี" ในปัจจุบัน โดยส่วนมากจะเห็นตราสัญลักษณ์ดังกล่าวปรากฏอยู่บนพวงมาลาหลวงสีม่วง ซึ่งพระราชทานในงานพระราชทานเพลิงศพ ในช่วงปี 2559 - 2562 และมีปรากฏใช้ในหลายครั้งจนถึงปัจจุบัน

**ตราประจำพระองค์ MVS สีฟ้า**
ตราประจำพระองค์ที่ใช้ร่วมกันของพระบาทสมเด็จพระวชิรเกล้าเจ้าอยู่หัว และเจ้าคุณพระสินีนาถ พิลาสกัลยาณี เป็นอักษรพระนามาภิไธยย่อ MVS ประดิษฐานภายใต้พระอนุราชมงกุฎ (ปัจจุบันคือ พระมหาพิชัยมงกุฎ) อักษรนามย่อ MVS ย่อเป็นภาษาอังกฤษได้ว่า "Maha Vajiralongkorn Sineenatha" โดยมีความหมายในภาษาไทยว่า "มหาวชิราลงกรณ สินีนาถ" โดย "MV" เป็นสีเหลือง (หมายถึง สีประจำวันคล้ายพระบรมราชสมภพของพระบาทสมเด็จพระวชิรเกล้าเจ้าอยู่หัว) และ "S" เป็นสีฟ้า (หมายถึง สีประจำวันคล้ายวันเกิดของเจ้าคุณพระสินีนาถ พิลาสกัลยาณี) ซึ่งสื่อถึงอักษรพระนามาภิไธยที่ใช้ร่วมกับพระบาทสมเด็จพระวชิรเกล้าเจ้าอยู่หัว โดยตราสัญลักษณ์จะมีอยู่สองแบบด้วยกัน คือ
แบบที่ 1 ตราสัญลักษณ์ MVS มีตราจักรีภายใต้พระอนุราชมงกุฎ
224x224px
เป็นตราที่ใช้ร่วมกันในขณะที่พระบาทสมเด็จพระวชิรเกล้าเจ้าอยู่หัว ทรงดำรงพระราชอิสริยยศเป็น "สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร" จนประกอบพระราชพิธีบรมราชาภิเษก เป็น "พระบาทสมเด็จพระวชิรเกล้าเจ้าอยู่หัว" จนถึงปัจจุบัน และเจ้าคุณพระสินีนาถ พิลาสกัลยาณี ตั้งแต่ยังเป็น "พันตรีหญิง สินีนาฏ วงศ์วชิราภักดิ์" จนเป็น "เจ้าคุณพระสินีนาถ พิลาสกัลยาณี" ในปัจจุบัน โดยเริ่มปรากฏใช้ครั้งแรกในปี พ.ศ. 2562 ซึ่งปรากฏอยู่บนพวงมาลาหลวงสีฟ้า ซึ่งพระราชทานในงานพระราชทานเพลิงศพ และยังมีปรากฏบนภาพวาดฝีพระหัตถ์ของพระบาทสมเด็จพระเจ้าอยู่หัว เช่น ในหนังสือบทเจริญพระพุทธมนต์ พระคาถาพระสุนทรีวาณี ลงวันที่ 28 กรกฎาคม 2562 เป็นต้น ปรากฏในหนังสือบทเจริญพระพุทธมนต์ มหาราชปริตร หน้า 43 ลงวันที่ 26 เมษายน 2564 ในช่วงปี 2567 ถึงปัจจุบัน ปรากฏตราสัญลักษณ์นี้บนพวงมาลาหลวงสีฟ้าของเจ้าคุณพระสินีนาถ พิลาสกัลยาณี
แบบที่ 2 ตราสัญลักษณ์ MVS มีเลข 10 ภายใต้พระมหาพิชัยมงกุฎ
220x220px
เป็นตราที่ใช้ร่วมกันในขณะที่พระบาทสมเด็จพระวชิรเกล้าเจ้าอยู่หัว ทรงดำรงพระราชอิสริยยศเป็น "สมเด็จพระเจ้าอยู่หัวมหาวชิราลงกรณ บดินทรเทพยวรางกูร" จนประกอบพระราชพิธีบรมราชาภิเษก เป็น "พระบาทสมเด็จพระเจ้าอยู่หัว" จนถึงปัจจุบัน และเจ้าคุณพระสินีนาถ พิลาสกัลยาณี ตั้งแต่ยังเป็น "ท่านผู้หญิงสินีนาฏ วงศ์วชิราภักดิ์" จนเป็น "เจ้าคุณพระสินีนาถ พิลาสกัลยาณี" ในปัจจุบัน ตราสัญลักษณ์ดังกล่าวปรากฏอยู่บนพวงมาลาหลวงสีฟ้า ซึ่งพระราชทานในงานพระราชทานเพลิงศพ ในช่วงปี 2562 โดยต่อมาในปี 2563 มีการปรากฏตราสัญลักษณ์ดังกล่าวบนภาพวาดฝีพระหัตถ์ของพระบาทสมเด็จพระวชิรเกล้าเจ้าอยู่หัว ซึ่งพระราชทานเป็นกำลังใจให้พสกนิกรชาวไทย โดยมีภาพที่ทรงวาดขึ้นลงวันที่ 15, 17, 19 สิงหาคม และวันที่ 3 กันยายน พ.ศ. 2563 ตามลำดับ และในภาพวาดฝีพระหัตถ์ สืบสาน(อภิรักษ์) รักษา(อนุรักษ์) ต่อยอด(อภิวัฒน์) ลงวันที่ 6 กุมภาพันธ์ 2564 และปรากฏบนพวงมาลาหลวงวางหน้าโกศศพสมเด็จพระญาณวชิโรดม วันที่ 8 กุมภาพันธ์ 2564 ปรากฏบนภาพวาดฝีพระหัตถ์ในหนังสือบทเจริญพระพุทธมนต์ มหาราชปริตร หน้า 43 ลงวันที่ 26 เมษายน 2564

**ดูเพิ่ม**
 พระปรมาภิไธย (พระมหากษัตริย์ไทย)- ธงประจำพระองค์- ธงพระอิสริยยศในประเทศไทย- ดอกไม้ประจำพระองค์ในประเทศไทย

**อ้างอิง**
หมวดหมู่:ราชสำนักไทย